hy hy hy hy hy hy hy hy hy hy hy hy hy hy hy hy hy hy hy en hy hy hy de hy en nl hy en hy en hy hy en en hy hy hy hy en hy hy en hy hy en hy hy en hy en hy hy hy en hy hy hy hy hy en hy hy hy hy en hy en hy hy hy hy hy hy hy hy hy en hy hy en hy hy en hy hy hy hy hy hy hy
Armenia Art Fair 2022. ինչ տեսնել արվեստի տոնավաճառի ընթացքում
Այս տարի մայիսի 28-30-ը տեղի կունենա Երևանի թերևս արվեստի ամենամասշտաբային միջոցառումը՝ Armenia Art Fair 2022-ը։ ԵՐԵՎԱՆ-ը բացահայտել է բոլոր մանրամասներն ու ներկայացնում է տոնավաճառի ամենահատկանշական միջոցառումները, որոնք հաստատ չարժե բաց թողնել։
Armenia Art Fair 2022 արվեստի տոնավաճառը տեղի կունենա մայսի 27-ից 30-ը։
Այս տարի տոնավաճառը բաց չի թողնում նաև վերջին ամենաթրենդային թեմաները ու կենտրոնանում է թվային արվեստի՝ NFT երևույթի վրա: Տոնավաճառի առաջին NFT ցուցադրությունը կներկայացնի թվային արտիստների Ֆրանսիայից, Իրանից և Հայաստանից։
Երկրորդը Հովիվ Ցուի «Անարխիայի պահապանները» գործն է՝ յուրօրինակ չինական «գոթական ֆանտազիա»՝ ժամանակակից մարտարվեստի վեպերի ու Հոնկոնգի պատմական թաղամասի մոտիվներով։ Ներկայացված կլինեն նաև ԲուԶիի մագաղաթ-կտավները։ ԲուԶին գեղագրական արվեստի միջոցով կարողանում է յուրատեսակ անձնական տոտեմ ստեղծել, որը միաժամանակ խիստ ժամանակակից է։ Հեռանալով աբստրակցիայից, ԲուԶիի արվեստը բացահայտում է պատկերի հոգևոր լեզուն:
Ցուցադրության վերջին աշխատանքը 3 հորիզոնական մագաղաթ-կտավներ են՝ Քիու Ժիջիի «Թռչնի աչքը. ապակին կենդանիների համար ամենաանհասկանալին է» շարքից։ Թանաքով թղթե վեց վահանակների վրա գծված քարտեզը ցույց է տալիս ցուցահանդեսի վեց ժամանակագրական և թեմատիկ բաժինները լայնատարած տեղանքում, որի գագաթները, հովիտները և ջրային ուղիները 1989-2008 թվականների չինական և համաշխարհային քաղաքական իրադարձությունների, գաղափարական հոսանքների և մշակութային շարժումների մասին են:
Իրական, թե՞ վիրտուալ, դիլեր, թե՞ միջնորդ
Armenia Art Fair-ի արդեն ավանդույթ դարձած «Կրթություն և մշակույթ» ծրագիրն այս տարի անդրադառնալու է համաշխարհային արվեստի տարածաշրջանային զարգացման կարևոր հարցերին և միտումներին՝ արվեստի փորձագետների և ոլորտի առաջադեմ ներկայացուցիչների մասնակցությամբ: Ծրագիրը վարում և ղեկավարում է բրիտանացի արվեստի փորձագետ և գրող, դոկտոր Իյեն Ռոբերթսոնը:
Ծրագրի շրջանակում կքննարկվեն այնպիսի թեմաներ, ինչպիսիք են արվեստի իրական և վիրտուալ գործերի միջև գնային տարբերությունները, ապագայում ավելի մեծ հետաքրքրություն ստեղծելու ներուժ ունեցող վիզուալ արվեստը, ինչպես նաև մշակութային կայունության հիմնական բաղադրիչները: Քննարկումների ընթացքում նաև փորձ կարվի հասկանալ, թե ի՞նչն է ավելի լավ՝ լինել արվեստի դիլեր, թե արվեստի միջնորդ:
Մայիսի 28-ին, ժամը 14։00-ին «Երևան Էքսպոյում» տեղի կունենա սեմինար միջազգային հանրահայտ պատկերասրահների հիմնադիրների և տնօրենների հետ, այդ թվում՝ արվեստաբան, գալերիստ և մրցանակակիր կինոռեժիսոր Սունդարամ Թագորի, համադրող, «Hanart TZ» պատկերասրահի գեղարվեստական ղեկավար և հնդկա-չինական «West Heavens»  փոխանակումների շարքի նախաձեռնող Չանգ Ցոնգ-Զունգի և ժամանակակից արվեստի մասնագետ, Լոնդոնի և Դուբայի «Janet Rady Fine Art» պատկերասրահի հիմնադիր Ջանեթ Ռեդիի հետ։
Hanart TZ պատկերասրահը Հոնկոնգում
Կրկին մայիսի 28-ին, ժամը 16։00-ին «Երևան էքսպոյում» տեղի կունենա NFT-ի դերի և արվեստի թվայնացման վերաբերյալ կլոր սեղան-քննարկում: Ամենամյա այս ծրագրում կուսումնասիրվեն անալոգայինի և թվայինի, տեսողական պատկերների, նյութի, ձայնի և տեխնոլոգիայի խաչաձևումները ժամանակակից արվեստի պրակտիկայում:
Ինչպես արդեն նշեցինք, 2022 թվականին արվեստի տոնավաճառի ուշադրության կենտրոնում է NFT-ին և արվեստի թվայնացումը ինչպես պետական, այնպես էլ մասնավոր ոլորտներում և դրա ազդեցությունը արվեստի զարգացումների վրա: Քննարկման մասնակիցներն են գրող և համադրող Ռադեշ Սիդհուն, արվեստի դիլեր Անդրեաս Սանդրին և Artfacts և Limna ընկերությունների համահիմնադիր Մարեկ Կլաասենը:
«Հայ ժամանակակից արվեստի ուղեցույց» գրքի շնորհանդես․ հեղինակ՝ Իյեն Ռոբերթսոն, մասնակցությամբ Նազարեթ Կարոյանի
Մայիսի 28-ին, ժամը 13։30-ին Երևան Էքսպոյում գրքի շնորհանդես է։ «Հայ ժամանակակից արվեստի ուղեցույցն» ընթերցողին առաջարկում է ընդարձակ ու միաժամանակ մատչելի ներածություն հայ ժամանակակից արվեստի զարգացման վերաբերյալ՝ ընդգծելով դրա ներդրումը միջազգային մոդեռնիզմի և համաշխարհային ժամանակակից արվեստի վերջին զարգացումներում:
Այն իր տեսակի մեջ առաջին պատկերազարդ ուղեցույցն է անգլերեն լեզվով 20-21-րդ դարերի հայկական արվեստով հետաքրքրվողների համար ու ներկայացնում է Հայաստանի ու սփյուռքի արվեստագետներին, որոնք, ըստ հեղինակիների, մինչ այժմ հիմնականում անտեսվել են: Հայ ժամանակակից արվեստի զարգացումները և ժամանակաշրջանի հիմնական արվեստագետներին ամփոփ ներկայացնող գրքի հեղինակը արվեստի զարգացող շուկաների մասնագետ, Sotheby’s արվեստի ինստիտուտի պատվավոր անդամ Իյեն Ռոբերթսոնն է, ստեղծման գործում իր ներդրումն ունի նաև Հայաստանի ժամանակակից արվեստի ինստիտուտի հիմնադիր և առաջին նախագահ Նազարեթ Կարոյանը։
«Ստեղծագործական եվ մշակութային ինդուստրիաներ․ ոչ նյութական տնտեսությունը որպես հայաստանի չիրացված ներուժ»
Մայիսի 28-ին, ժամը 15։30-ին ԵՄ ֆինանսավորմամբ գործող ՀԲԸՄ «Ստեղծագործ աքսելերատոր» ծրագրի ղեկավար Աննա Կ. Գարգարյանը կներկայացնի ԵՄ-ի կողմից ֆինանսավորվող «ԿԱՏԱՊՈՒԼՏ Ստեղծարար Աքսելերացիոն ծրագիր»-ը, որը մշակվել և իրականացվում է ՀԲԸՄ Հայաստանի կողմից՝ «Ստեղծարար Հայաստանի» հետ համագործակցությամբ:
Արդեն մայիսի 29-ին, ժամը 13։00-ին «Երևան Էքսպոյում» կլոր սեղան-քննարկման ուշադրությունը կսևեռվի «Մշակութային կայունությունը և շահույթ չհետապնդող հատվածի դերը տարածաշրջանային և ազգային արվեստի զարգացման գործում» թեմային: Ծրագիրը նախատեսում է զրույցներ Բելգիայում հիմնադրված «Բողոսյան» հիմնադրամի ներկայացուցիչ Ժան Բողոսյանի և Երևանի Ժամանակակից արվեստի ինստիտուտի հիմնադիր և տնօրեն Նազարեթ Կարոյանի հետ:
Մայիսի 28-ից հունիսի 11-ը Մելիք-Ադամյան 2/2 հասցեում գտնվող ՀԲԸՄ Հայաստանի ցուցասրահում տեղի կունենա Ռաֆֆի Ետալեանի անհատական ցուցահանդեսը, որը կյանքի մարտահրավերների և մարդու հոգեբանական ապակառուցման մասին է։ «Ետալեանի բնորոշմամբ՝ քանդակագործությունն ու գեղանկարչությունը նույն մետաղադրամի երկու կողմերն են… Վերջերս նա նաև սկսել է ներառել հագուստը և այլ տարրերը, օրինակ՝ մետաղի կտորներն, իր ակրիլային և յուղաներկ կտավներում… Չանտեսելով որևէ տեխնիկա կամ նյութ՝ օֆորտից մինչև գտածո, բոլորի մեջ նա տեսնում է արտահայտիչ ներուժ, որոնք «արտացոլում են մարդկության թաքնված իրողությունները» (հատված Մարի Թոմբի հոդվածից, Gallery Art Magazine, թիվ 3, 2019)։
Կատարինա Մադերթաների աշխատանքներից մեկը
«Տնից լավ տեղ չկա»
Մայիսի 28-ից հունիսի 6-ը «Դալան» պատկերասրահում (Աբովյան 12, 2-րդ հարկ) կներկայացվեն Կատարինա Մադերթաների վերջին աշխատանքները, որոնք հաճախ ծանոթ առարկաների տարօրինակ և անսպասելի համակցություններ են: «Տնից լավ տեղ չկա» նախագիծը ոգեշնչված է հայկական համատեքստից, որին Կատարինան ծանոթացել է դեռ 2016 թվականին։ Կատարինան, իրար կողքի դնելով «ներսը» և «դուրսը» սահմանող անհամատեղելի թվացող առարկաները, դրանց տալիս է նոր շունչ, նոր իմաստ՝ միևնույն ժամանակ բնութագրելով հայ իրականության հնարամիտ գոյությունը՝ պատված կիտչային գեղագիտության տարրերով։
Ժամանակակից թատրոնի «Ժամանակավոր փառատոնը»
Հունիսի 2-ից 5-ը Երևանում կբեմադրվեն հայաստանյան և ռուսաստանյան անկախ արվեստագետների ներկայացումները
Vsyo! maladets, garoona… Rambalkoshe-ն ցուցադրում է Ռոբերտ Սահակյանց
Գարնան վերջին շաբաթ-կիրակին Rambalkoshe ժամանակակից արվեստի թանգարանում Ռոբերտ Սահակյանցի գրաֆիկաների և անիմացիաների երկօրյա ցուցադրություն է լինելու։ ԵՐԵՎԱՆը պատմում է, թե ինչ է սպասվում։
Համադրել անհամադրելին․ ինչպե՞ս է ստեղծվում Armenia Art Fair-ը
Ովքե՞ր են համադրողները, ի՞նչ է ենթադրում այդ մասնագիտությունը և արդյոք արվեստի տոնավաճառներին անհրաժեշտ է համադրողի աշխատանքը․ այս և այլ հարցեր պարզաբանում են ԵՐԵՎԱՆը, Armenia Art Fair-ն ու համադրող Եվա Խաչատրյանը
Արվեստի հավաքածու ձևավորելու նուրբ արվեստը
Ովքե՞ր են արվեստ ձեռք բերում, ինչպե՞ս են ձևավորվում անհատական հավաքածուները և ի՞նչը կարող է օգնել կողմնորոշվել արվեստի բազմազան աշխարհում․ այս և այլ հարցերը պարզաբանում են ԵՐԵՎԱՆը, Armenia Art Fair-ն ու քաղաքի ամենահայտնի մասնավոր պատկերասրահներից մեկի՝ «Արամեի» տնօրեն Արամ Սարգսյանը։
Ինչպե՞ս սիրել ու հասկանալ ժամանակակից արվեստը
Ժամանակակից արվեստի ընկալման խնդիրն առկա է դրա ծագումից ի վեր։ Այն ինչպես բուռն ընդունվում, այնպես էլ քննադատության է արժանանում։ Բայց ի վերջո ինչպե՞ս հարաբերվել ժամանակակից արվեստին, եթե արվեստի գիտակ չես ու Այվազովսկուց այս կողմ ուրիշ արվեստագետ չգիտես, եթե ժամանակակից արվեստի ցուցասրահներից դուրս ես գալիս «էս իբր ի՞նչ էր» հարցով ու այլևս երբեք չվերադառնալու վճռականությամբ։ Փորձենք հասկանալ։